பருத்தித்துறை, சுப்பர் மடத்தில் உள்ள சுனாமி முன்னெச்சரிக்கை கோபுரப்பகுதியில் நேற்றுப் பிற்பகல் 3 மணிக்கு பாசாங்கு எச்சரிக்கை மேற்கொள்ளப்பட்ட போது, அப்பிரதேச மக்கள் பதறியடித்து அல்லோலகல்லோலப்பட்டு பாடசாலையை நோக்கி ஓடினர். யாழ். செயலக அனர்த்த முகாமைத்துவப் பிரிவினரின் ஏற்பாட்டில் சுனாமி முன்னெச்சரிக்கையாக பாசாங்கு எச்சரிக்கை, போலி நடிப்புப் பயிற்சி ஆகியன தொடர்பான ஒத்திகை இடம்பெற்றது.